મ‌ણિનગર વિસ્તારમાં આવેલ સમર્થ એપાર્ટમેન્ટમાં રહેતા ર૮ વર્ષીય હાર્દિક ભટ્ટે મ‌ણિનગર પોલીસ સ્ટેશનમાં કરેલી ફરિયાદ મુજબ હાર્દિક પ્રવાસીઓને બાઇક ભાડે આપવાનું કામ કરે છે. ગત ઓક્ટોબર મહિનામાં હાર્દિકને ફેરીન હર્ષદરાય પટેલ નામની વ્યકિત મળી હતી, જે નિકોલ વિસ્તારમાં આવેલી એક હોટલમાં રોકાઇ હતી. ફેરીને હાર્દિક પાસે સાત દિવસ માટે બાઇક ભાડેથી લીધું હતું. હાર્દિકે ફેરીનને બાઇક ભાડે આપતી વખતે તેનું આધારકાર્ડ લીધું હતું, જેમાં સુરતનું સરનામું લખ્યું હતું.